b"\n_START_ARTICLE_\nFrancisco Llano de la Encomienda\n_START_SECTION_\nBiografia\n_START_PARAGRAPH_\nIngressa en l'Acad\xc3\xa8mia d'Infanteria de Toledo amb catorze anys, de la qual sortir\xc3\xa0 amb el grau d'alferes tres anys despr\xc3\xa9s. particip\xc3\xa0 en la Guerra del Marroc com a capit\xc3\xa0 del regiment de San Fernando, primer, i de les Fuerzas Regulares de Tetu\xc3\xa1n, despr\xc3\xa9s. Per m\xc3\xa8rits de guerra, el 1914, fou ascendit a comandant, i pocs anys m\xc3\xa9s tard a tinent coronel. El 1923 fou condecorat amb la Medalla Militar. _NEWLINE_Combina destinacions peninsulars i a \xc3\x80frica, i quan es proclama la Rep\xc3\xbablica es posiciona com un dels seus defensors. Durant l'etapa republicana ascendeix de rang a poc a poc, i des de 1935 est\xc3\xa0 al comandament de la IV Divisi\xc3\xb3 Org\xc3\xa0nica amb seu a Barcelona. El govern del Front Popular, donada la seva confian\xc3\xa7a en ell, el mantindr\xc3\xa0 en el c\xc3\xa0rrec.\n_START_SECTION_\nGuerra Civil espanyola\n_START_PARAGRAPH_\nDonada la lleialtat provada del general cap al govern, la conspiraci\xc3\xb3 militar es fa sense comptar amb ell. Ja havia advertit als seus oficials que, encara que personalment s'identificava amb el partit Uni\xc3\xb3 Republicana, si les circumst\xc3\xa0ncies li obligaven a escollir entre dos moviments extremistes, s'inclinaria decididament abans pel comunisme que pel feixisme. _NEWLINE_No obstant aix\xc3\xb2, quan esclata la revolta es veu incapa\xc3\xa7 de controlar-la mitjan\xc3\xa7ant l'aplicaci\xc3\xb3 de la seva autoritat com a m\xc3\xa0xim comandament militar de la divisi\xc3\xb3, i fou detingut a punta de pistola per un dels seus oficials revoltats. Tanmateix, la seva actuaci\xc3\xb3 a Capitania i el fet que no va proclamar l'estat de guerra el converteixen en un dels puntals del frac\xc3\xa0s del cop militar a Barcelona, m\xc3\xa8rit mai prou reconegut. Els colpistes van ser incapa\xc3\xa7os de portar endavant els seus plans a la capital catalana, i quan la derrota els va sobrevenir van haver de deixar en llibertat al General de la 4a Divisi\xc3\xb3. No obstant aix\xc3\xb2, en els seg\xc3\xbcents mesos roman apartat dels esdeveniments b\xc3\xa8l\xc2\xb7lics posat en quarantena pel govern, ja que les autoritats republicanes no estaven molt segures de la seva lleialtat donada la inefic\xc3\xa0cia que havia mostrat en intentar reprimir l'intent colpista. El gener de 1937 va ser nomenat cap del nou Ex\xc3\xa8rcit del Nord._NEWLINE_Oficialment, l'ex\xc3\xa8rcit republic\xc3\xa0 en el nord es trobava al comandament de Llano de la Encomienda, per\xc3\xb2 aquesta direcci\xc3\xb3 era m\xc3\xa9s nominal que efectiva, si b\xc3\xa9 existien 3 agrupacions diferents (i amb poca cooperaci\xc3\xb3 entre elles) que responien pels territoris republicans del nord: Ast\xc3\xbaries, Santander i Biscaia. El President de Govern, Largo Caballero, havia dit en privat als nacionalistes bascos que l'Ex\xc3\xa8rcit del Nord no existia en realitat, i que ell reconeixia a l'ex\xc3\xa8rcit basc com la principal organitzaci\xc3\xb3 militar de la zona Nord. Llano de la Encomienda va haver de passar per la humiliaci\xc3\xb3 de preguntar si all\xc3\xb2 era cert. Aquesta informaci\xc3\xb3 fa refer\xc3\xa8ncia de la situaci\xc3\xb3 que existia llavors en el Front Nord republic\xc3\xa0. Quan el General Mola va llan\xc3\xa7ar la seva ofensiva sobre Biscaia, la descoordinaci\xc3\xb3 de les tropes sota el seu comandament van ser la causa de les cont\xc3\xadnues derrotes i retirades malgrat la resist\xc3\xa8ncia i el valor que oferien. A la fi de maig de 1937, donada la s\xc3\xa8rie de derrotes que havien collit les tropes republicanes en aquest front, Llano de la Encomienda va ser substitu\xc3\xaft pel general Gamir Ulibarri._NEWLINE_Ocupar\xc3\xa0 c\xc3\xa0rrecs administratius fins a les \xc3\xbaltimes setmanes de la guerra; Despr\xc3\xa9s de l'ocupaci\xc3\xb3 de Catalunya va ser destinat a la zona Centro, on va romandre fins a finals de mar\xc3\xa7 de 1939.\n_START_SECTION_\nExili\n_START_PARAGRAPH_\nAmb el final de la guerra, va partir a l'exili a Fran\xc3\xa7a i m\xc3\xa9s tard a M\xc3\xa8xic al costat d'altres militars republicans en l'exili. Va morir en 1963 a Ciutat de M\xc3\xa8xic. El seu fill, tamb\xc3\xa9 exiliat, va ser Luis de Llano Palmer."